Burjassot ja prepara la celebració de les Bodes d’Or de les parelles que es van casar en 1972
2025-07-24

L’Ajuntament de Burjassot, a través de la Regidoria de Majors, dirigida per Mª Ángeles Navarro, ha començat ja els preparatius per a la celebració de les Bodes d’Or d’enguany que reuniran les parelles que es van casar en 1972.

La Regidoria, a través de l’equip de dinamització de la 3a Edat, començarà a recollir la documentació dimarts que ve 15 de febrer perquè, totes les parelles del municipi que es van casar en el citat any, puguen gaudir de l’homenatge que el Consistori els rendeix després de 50 anys de vida en comú.

Així, aquelles parelles que es van casar l’any 1972 que tinguen la il·lusió de viure aquesta celebració tan especial en la qual reben un emotiu detall i gaudeixen d’un vi d’honor al costat dels seus familiars, han de dirigir-se al Centre Social Colón, situat en la c/ Colón, 40 en el qual hauran d’aportar una fotocòpia del Llibre de Família, concretament la fulla en la qual consta l’acta matrimonial. A més, hauran de deixar un número de contacte perquè les tècniques de l’àrea es posen en contacte amb elles en dies previs a la celebració per a indicar-los com serà l’acte.

L’horari per a entregar la documentació és de dilluns a divendres de 09.00 a 14.00 hores.